अब आपसे बातें करेगा क्रेडिट कार्ड!  
डायनामिक्स इंक इस तरह के कार्ड का निर्माण कर रही है जिसमें बिल्कुल पतला माइक्रो-प्रोसेसर होगा और बैटरी से चलेगा।
सोचिए यदि आपका क्रेडिट कार्ड आपसे बात करने लगे और बैलेंस बताने लगे तो आपको कैसा लगेगा। खैर जल्द ही आपका यह सपना हकीकत में बदलने वाला है।  डायनामिक्स इंक इस तरह के कार्ड का निर्माण कर रही है जिसमें बिल्कुल पतला माइक्रो-प्रोसेसर होगा और बैटरी से चलेगा। इस कार्ड को इस साल अमेरिकी बाजार में लाया जा सकता है।  यह क्रेडिट कार्ड सुरक्षा कोड देने के बाद ही निजी जानकारी बताएगा।  डेली मेल की रिपोर्ट के मुताबिक सिटी बैंक ने नए 2जी कार्ड जारी किए हैं जो प्रोग्रामेबल मेग्नेटिक पट्टी और बटनों से युक्त है। फिलहाल इनका परीक्षण चल रहा है, यदि यह सफल रहा तो इन्हें सारे देश में जारी किया जा सकेगा।